**GATVIŲ VALYMO IR ŠLAVIMO PASLAUGŲ TEIKIMO SUTARTIS Nr.**

2017 m. mėn d.

Lazdijai

**Lazdijų rajono savivaldybės administracija**, įmonės kodas 188714992, adresas: Vilniaus g. 1, LT 67106 Lazdijai, atstovaujama direktoriaus Audriaus Klėjaus (toliau vadinama „Perkančioji organizacija“), **Lazdijų rajono savivaldybės administracijos Lazdijų m. sen.,** atstovaujamaseniūnėsVaidos Gazdziauskienės, **Lazdijų rajono savivaldybės administracijos Veisiejų sen.,** atstovaujamaseniūno Zenono Sabaliausko, (toliau vadinami „Užsakovai“) iš vienos pusės ir Tiekėjas, UAB „Ecoservice projektai“, įmonės kodas 144128180, atstovaujama generalinio direktoriaus Andrejaus Barinovo iš kitos pusės, kartu vadindamiesi „Šalimis“, veikdami pagal suteiktus įgaliojimus, sudarė šią sutartį (toliau vadinama - „Sutartis“).

**I. SUTARTIES OBJEKTAS**

1. Šioje Sutartyje numatytomis sąlygomis ir tvarka bei Technine specifikacija Tiekėjas įsipareigoja teikti Užsakovams Lazdijų ir Veisiejų miestų gatvių, automobilių stovėjimo ir autobusų sustojimo aikštelių, šaligatvių, takų, aikščių, mechanizuoto valymo ir miestų gatvių, automobilių ir autobusų sustojimo aikštelių, šaligatvių, takų, aikščių bei laiptų rankinio valymo ir priežiūros paslaugas (toliau – Paslaugos), o Užsakovai įsipareigoja šioje Sutartyje nustatyta tvarka atsiskaityti su Paslaugų Tiekėju bei vykdyti kitus šia Sutartimi nustatytus įsipareigojimus.

**II. SUTARTIES OBJEKTO KAINA**

2. Preliminari Sutarties kaina:

2.1. Bendra preliminari Sutarties kaina be PVM 152966,59 Eur (vienas šimtas penkiasdešimt du tūkstančiai devyni šimtai šešiasdešimt šeši Eurai, 59 centai),

2.2. PVM 32122,98 Eur (trisdešimt du tūkstančiai vienas šimtas dvidešimt du Eurai, 98 centai);

2.3. Bendra preliminari Sutarties kaina su PVM 185089,57 Eur (vienas šimtas aštuoniasdešimt penki tūkstančiai aštuoniasdešimt devyni Eurai, 57 centai).

2.4. Paslaugų įkainiai:

|  |  |  |  |  |  |
| --- | --- | --- | --- | --- | --- |
| Eil. Nr**.** | Paslaugų pavadinimas | Mato vnt. | Įkainis be PVM (Eur) | PVM (Eur) | Įkainis su PVM (Eur) |
| 1 | 2 | 3 | 4 | 5 | 6 |
| 1. | **Gatvių važiuojamosios dalies, automobilių ir autobusų sustojimo aikštelių valymas ir priežiūra** |
| 1.1 | Vasaros sezono metu | 100 m 2 | 0,68 | 0,14 | 0,82 |
| 1.2 | Žiemos sezono metu pirmumo eile | 100 m 2 | 0,51 | 0,11 | 0,62 |
| 1.3. | Žiemos sezono metu suderinus su seniūnija | 100 m2 | 0,51 | 0,11 | 0,62 |
| 2. | **Šaligatvių, takų, aikščių bei laiptų valymas ir priežiūra** |
| 2.1 | Vasaros sezono metu | 100 m 2 | 0,87 | 0,18 | 1,05 |
| 2.2 | Žiemos sezono metu pirmumo eile | 100 m 2 | 0,54 | 0,11 | 0,65 |
| 2.3. | Žiemos sezono metu suderinus su seniūnija | 100 m 2 | 0,54 | 0,11 | 0,65 |

3. Sutartyje numatomi fiksuoti įkainiai. Užsakovai sumoka už faktiškai Tiekėjo suteiktas Paslaugas. Paslaugų apimtis nėra fiksuota ir gali būti mažesnė arba iki 10 % didesnė nei numatyta Techninės specifikacijos prieduose.

4. Mokestis, kuriam pasikeitus perskaičiuojama kaina: pridėtinės vertės mokestis (PVM). Pasikeitus kitiems mokesčiams, Sutarties kaina nėra perskaičiuojama. Sutarties kaina dėl pasikeitusio pridėtinės vertės mokesčio perskaičiuojama tokia tvarka:

4.1. Perskaičiavimas vykdomas po Lietuvos Respublikos pridėtinės vertės mokesčio įstatymo, kuriuo keičiasi PVM mokesčio tarifas, paskelbimo Teisės aktų registre dienos.

4.2. Perskaičiavimo formulė: Sutarties kainoje esantis PVM tarifas nesuteiktoms paslaugoms keičiamas (mažinamas ar didinamas) pagal Lietuvos Respublikos galiojančius teisės aktus.

4.3. Kainos pakeitimas įforminamas papildomu susitarimu.

4.4. Perskaičiuotos kainos pradedamos taikyti nuo Lietuvos Respublikos pridėtinės vertės mokesčio įstatyme, kuriuo keičiasi šio mokesčio tarifas, pakeisto tarifo įsigaliojimo dienos.

**III. PASLAUGŲ ATLIKIMO TERMINAI IR APIMTYS**

5. Sutartis įsigalioja Šalims ją pasirašius ir galioja 36 (trisdešimt šešis) mėn. nuo Sutarties įsigaliojimo dienos.

6. Paslaugos pradedamos teikti įsigaliojus Sutarčiai ir teikiamos visą Sutarties galiojimo laikotarpį. Paslaugos skirstomos į Vasaros darbus ir Žiemos darbus. Vasaros darbai preliminariai tęsiasi 8 (aštuonis) mėnesius: nuo kovo 15 dienos iki lapkričio 14 dienos, Žiemos darbai preliminariai tęsiasi 4 (keturis) mėnesius: nuo lapkričio 15 dienos iki kovo 14 dienos. Priklausomai nuo klimatinių sąlygų, seniūnijų nurodymu žiemos sezonas gali prasidėti ir baigtis anksčiau /ar vėliau. Paslaugos teikiamos pagal Techninėje specifikacijoje ir jos prieduose nurodytą eiliškumą (pirmumo eile arba suderinus su Lazdijų m. ir/ar Veisiejų sen.), techninius ir kokybės reikalavimus. Pirmumo eile numatytos teikti paslaugos vykdomos be atskiro Užsakovų nurodymo (užsakymo). Užsakovas pasilieka sau teisę atšaukti pirmumo eile vykdomas paslaugas atsižvelgiant į oro sąlygas. Paslaugos atšaukiamos informuojant Tiekėją telefonu, o vėliau (tą pačią dieną) pateikiant pranešimą raštu, pasirašytą kvalifikuotu elektroniniu parašu bei išsiunčiant elektroniniu paštu ar kitomis visuotinai prieinamomis elektroninėmis priemonėmis. Paslaugos, numatytos teikti suderinus su Lazdijų m. ir/ar Veisiejų seniūnija, vykdomos, Užsakovams pateikus nurodymus (užsakymus) raštu pasirašytus kvalifikuotu elektroniniu parašu ir išsiunčiant elektroniniu paštu ar kitomis visuotinai prieinamomis elektroninėmis priemonėmis.

7. Užsakovai pasilieka teisę Sutarties vykdymo metu keisti Paslaugų apimtis, periodiškumą arba atsisakyti kai kurių Paslaugų, raštu apie tai įspėję Tiekėją ne vėliau kaip prieš 14 darbo dienų. Šiuo atveju Tiekėjo pretenzijos nebus priimamos.

**IV. ATSISKAITYMO, PERDAVIMO IR PRIĖMIMO TVARKA**

8. Užsakovai sumoka Tiekėjui už faktiškai suteiktas paslaugas. Mokėjimai bus atliekami pagal Tiekėjo pateiktas PVM sąskaitas faktūras ir paslaugų atlikimo aktus. Užsakovai Tiekėjo pateiktus dokumentus tikrina ir pasirašo per 5 (penkias) darbo dienas. Užsakovai už paslaugas atsiskaito per 30 kalendorinių dienų nuo PVM sąskaitų faktūrų pasirašymo dienos.

9. Tiekėjas faktiškai atliktas paslaugas perduoda Užsakovų (Lazdijų m. ir /ar Veisiejų seniūnijų) atstovams. Tiekėjas įsipareigoja už faktiškai atliktas paslaugas kas mėnesį pateikti Užsakovams atliktų paslaugų aktus ir PVM sąskaitas faktūras iki kiekvieno mėnesio paskutinės darbo dienos. Atliktų paslaugų aktuose turi nurodyti konkrečius per mėnesį suteiktų paslaugų kiekius.

**V. SUBRANGA**

10. Susitarimas, pagal kurį Paslaugų teikėjas dalį paslaugų atlikimo patiki trečiajai šaliai, yra laikomas subteikimu. Paslaugų teikėjas sutarties vykdymui subteikėjų nepasitelkia. Paslaugų teikėjui pasiūlyme nenurodžius subteikėjų, juos pasitelkti sutarties vykdymui draudžiama. Paslaugų teikėjui pasitelkus subteikėjus atsiranda pagrindas nutraukti Sutartį.

**VI. ŠALIŲ ĮSIPAREIGOJIMAI**

11. **Tiekėjas** įsipareigoja:

11.1. vykdyti teisėtus Užsakovų ir Perkančiosios organizacijos reikalavimus, susijusius su Sutarties vykdymu;

11.2. raštu informuoti Užsakovus ir Perkančiąją organizaciją apie dirbančius subtiekėjus (kai pasitelkiami subtiekėjai);

11.3. Paslaugas teikti pagal reikalavimus, nustatytus Techninėje specifikacijoje;

11.4. nustačius suteiktų paslaugų trūkumus, Tiekėjas šiuos trūkumus pašalina savo lėšomis. Tiekėjas Sutarties vykdymo laikotarpiu privalo atlyginti dėl Tiekėjo kaltės padarytus nuostolius;

11.5. sumokėti visus mokesčius, rinkliavas (tiek esančius šiuo metu, tiek įsigaliosiančius Sutarties vykdymo metu) už atliekų saugojimą ir tvarkymą;

11.6. taip organizuoti darbą, kad būtų užtikrintas saugus transporto eismas ir pėsčiųjų saugumas;

11.7. dirbant laikytis darbų saugos taisyklių;

11.8. savo sąskaita pasirūpinti visais mechanizmais, kurie reikalingi Paslaugoms teikti;

11.9. operatyviai informuoti Užsakovus ir Perkančiąją organizaciją apie visus techninius, gamybinius, organizacinius nesklandumus, susijusius su vykdoma paslauga;

11.10. tinkamai vykdyti kitus įsipareigojimus, numatytus šioje Sutartyje ir galiojančiuose Lietuvos Respublikos įstatymuose ir teisės aktuose.

12. **Užsakovai** įsipareigoja:

12.1. teikti Tiekėjui visą turimą informaciją ir / ar dokumentus, reikalingus paslaugoms atlikti;

12.2. atskiroms Techninėje specifikacijoje numatytoms paslaugoms nurodymą (užsakymą) pateikti Tiekėjui ne vėliau kaip prieš 2 (dvi) darbo dienas;

12.3. priimti tinkamai suteiktas Paslaugas ir sumokėti už jas šioje Sutartyje nustatytais terminais ir sąlygomis;

12.4. vykdyti kitus šioje Sutartyje nustatytus įsipareigojimus, taip pat visas pareigas, priskirtas Užsakovams pagal galiojančius Lietuvos Respublikos įstatymus ir kitus teisės aktus.

13. **Perkančioji organizacija** įsipareigoja konsultuoti Užsakovus ir (ar) Tiekėją paslaugų, numatytų Sutartyje, teikimo klausimais.

**VII. ŠALIŲ ATSAKOMYBĖ**

14. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį.

15. Šalys įsipareigoja tinkamai vykdyti savo įsipareigojimus, prisiimtus šia Sutartimi ir susilaikyti nuo bet kokių veiksmų, kuriais galėtų padaryti viena kitai žalos ar apsunkintų kitos Šalies prisiimtų įsipareigojimų įvykdymą.

16. **Tiekėjas:**

16.1. visus Sutartyje prisiimtus įsipareigojimus vykdys laiku ir kokybiškai;

16.2. jeigu Tiekėjas, Techninėje specifikacijoje numatyta tvarka ir terminais neteikia Paslaugų, Užsakovams pareikalavus moka Užsakovams 0,02 % nuo bendros preliminarios Sutarties kainos su PVM delspinigius už kiekvieną uždelstą dieną ir atlygina dėl to Užsakovų patirtus nuostolius;

16.3. nutraukęs Sutartį dėl nepateisinamos priežasties ar nutraukus Sutartį dėl Tiekėjo kaltės, moka Užsakovams 300 Eur baudą ir atlygina dėl to Užsakovams su Sutarties nutraukimu susijusius nuostolius;

17. **Užsakovai:**

17.1. nepagrįstai uždelsę atsiskaityti už atliktas ir priimtas paslaugas Sutarties 8 punkte nustatytais terminais, Tiekėjui pareikalavus moka Tiekėjui 0,02 % neapmokėtų paslaugų kainos dydžio delspinigius už kiekvieną uždelstą dieną;

17.2. nutraukęs Sutartį dėl nepateisinamos priežasties ar nutraukus Sutartį dėl Užsakovų kaltės, moka Tiekėjui 300 Eur baudą ir atlygina dėl to Tiekėjui su Sutarties nutraukimu susijusius nuostolius;

17.3. delspinigių sumokėjimas neatleidžia Užsakovų ir / ar Tiekėjo nuo Sutarties įsipareigojimų įvykdymo.

**VIII. ŠALIŲ TEISĖS**

18. Užsakovai turi teisę be atskiro Tiekėjo sutikimo išskaičiuoti susidariusius delspinigius iš Tiekėjui mokėtinų sumų;

19. Užsakovai turi teisę kilus ginčui trečiuoju asmeniu įtraukti Tiekėją, jeigu Užsakovams tretieji asmenys pareiškia ieškinį dėl atliktų paslaugų trūkumų.

20. Šalis, negalinti vykdyti Sutarties įsipareigojimų, per 5 (penkias) darbo dienas privalo pranešti apie tai kitai Šaliai.

21. Tiekėjas atsako už tinkamą paslaugų kokybę. Užsakovai turi teisę vienašališkai nutraukti Sutartį, jeigu Tiekėjas nevykdo savo įsipareigojimų arba vykdo juos kitomis sąlygomis nei buvo numatyta Sutartyje, prieš 10 (dešimt) darbo dienų raštu pranešęs apie tai Tiekėjui. Nutraukus Sutartį, Tiekėjas atlygina Užsakovams su sutarties nutraukimu susijusius nuostolius.

22. Jei Užsakovai nevykdo savo sutartinių įsipareigojimų, Tiekėjas gali nutraukti Sutartį prieš 10 (dešimt) darbo dienų raštu pranešęs apie tai Užsakovams. Nutraukus Sutartį, Užsakovai atlygina Tiekėjui su sutarties nutraukimu susijusius nuostolius.

23. Jeigu Tiekėjas Paslaugas teikia nekokybiškai (nesilaikydamas Techninėje specifikacijoje išvardytų kokybės reikalavimų), Užsakovams surašius vienašalį aktą ir pareikalavus ištaisyti Paslaugų kokybę, už kiekvieną pavėluotą dieną moka 30 (trisdešimties) Eur dydžio baudą.

**IX. SUTARTIES GALIOJIMO, PAKEITIMO IR NUTRAUKIMO SĄLYGOS**

24. Šalims yra žinoma ir jos sutinka, jog, vadovaujantis Viešųjų pirkimų įstatymo 18 straipsnio 11 dalimi, Sutartis, Sutarties sąlygų pakeitimai, išskyrus informaciją, kurios atskleidimas prieštarautų teisės aktams arba teisėtiems Teikėjo komerciniams interesams bus paskelbta Centrinėje viešųjų pirkimų informacinėje sistemoje.

25. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, patvirtintas kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 darbo dienų. Šalims nesutarus dėl Sutarties sąlygų keitimo, sprendimo teisę turi Perkančioji organizacija. Šalims tarpusavyje susitarus, dėl Sutarties sąlygų keitimo ir teisės aktų nustatyta tvarka gavus Viešųjų pirkimų tarnybos sutikimą keisti Sutarties sąlygas, šie keitimai įforminami susitarimu, kuris yra Sutarties neatskiriama dalis.

26. Sutarties pakeitimai ir papildymai įsigalioja, kai jie sudaryti raštu, pasirašyti įgaliotų asmenų ir patvirtinti Šalių antspaudais.

27. Ši sutartis gali būti nutraukta, jeigu Šalys susitaria (Perkančioji organizacija, Užsakovai ir Tiekėjas) ir patvirtina tai rašytiniu susitarimu.

28. Vienašališkai Sutartis gali būti nutraukta Perkančiosios organizacijos, Užsakovų arba Tiekėjo iniciatyva iš anksto (ne vėliau kaip prieš tris darbo dienas) pranešus apie tai kitoms Sutarties Šalims, jeigu:

28.1.bet kuri kita Sutarties Šalis nevykdo ar netinkamai vykdo savo sutartinius įsipareigojimus ir, vadovaujantis LR civilinio kodekso nuostatomis tai gali būti pripažinta esminiu Sutarties pažeidimu;

28.2. bent kuri kita Sutarties Šalis bankrutuoja ar priimamas sprendimas ją likviduoti;

28.3 bent kuri kita Sutarties Šalis tampa nemoki.

29. Visais Sutarties pasibaigimo ar nutraukimo prieš terminą atvejais Sutarties Šalys neatleidžiamos nuo prievolės pilnai įvykdyti savo įsipareigojimų kitai Sutarties Šaliai, kurie atsirado pagal šią Sutartį iki jos pasibaigimo ar nutraukimo prieš terminą dienos.

**X. KITOS SĄLYGOS**

30. Visi ginčai ir nesutarimai, kurie gali kilti dėl šios Sutarties vykdymo, sprendžiami derybų keliu, o nepavykus taikiai išspręsti ginčo, nagrinėjami Lietuvos Respublikos Civilinio kodekso nustatyta tvarka.

31. Tiekėjas sutinka apsaugoti Užsakovus nuo bet kokių trečiųjų asmenų pretenzijų, susijusių su šios Sutarties vykdymu ir atlyginti visus Užsakovų ir/ar trečiųjų asmenų patirtus nuostolius, atsiradusius vykdant šią Sutartį, kurie kilo dėl paslaugų Tiekėjo kaltės.

32. Šalys įsipareigoja užtikrinti iš kitos Šalies gautos informacijos konfidencialumą bei apsaugą. Bet kokia informacija apie Šalis yra konfidenciali ir negali būti be išankstinio raštiško kitos Šalies sutikimo atskleidžiama trečiosioms Šalims arba naudojama kitiems tikslams.

33. Šalys nėra atsakingos už visišką ar dalinių sutartinių įsipareigojimų nevykdymą esant nenugalimos jėgos aplinkybėms (FORCE MAJEURE), kurių neįmanoma nei numatyti, nei išvengti, nei jokiomis priemonėmis pašalinti, jei tos aplinkybės turėjo tiesioginį poveikį šios Sutarties vykdymui.

34. Konkurso dokumentai bei šios Sutarties priedai yra neatsiejama Sutarties dalis.

35. Visi pranešimai laikomi tinkamai įteiktais kitai Šaliai, jeigu jie yra perduoti Šalių atstovams pasirašytinai arba siunčiami registruotu laišku.

36. Šalys įsipareigoja viena kitai pranešti apie jų buveinės adreso, pavadinimo ar banko sąskaitos rekvizitų pasikeitimus.

37. Ši sutartis sudaryta keturiais egzemplioriais – po vieną kiekvienai Šaliai. Visi egzemplioriai turi vienodą juridinę galią.

**XI. SUTARTIES PRIEDAI**

38. Techninė specifikacija.

39. Tiekėjo pasiūlymas.

**ŠALIŲ ADRESAI IR REKVIZITAI**

|  |  |  |
| --- | --- | --- |
| **Perkančioji organizacija**Lazdijų rajono savivaldybės administracija |  | **Tiekėjas**UAB „Ecoservice projektai“ |
| Vilniaus g. 1, LT 67106 Lazdijai |  | Pramonės g. 8, LT-78149 Šiauliai  |
| Tel. (8 318) 51 233, Faks. (8 318) 51 351 |  | Tel. (8 41) 552592, Faks. (8 41) 552668 |
| El. paštas: info@lazdijai.lt  |  | El. paštas: projektai@ecoservice.lt |
| Įstaigos kodas 188714992 |  | Įmonės kodas 144128180PVM k. LT441281811 |
| A. s. LT594010042200010051 |  | A. s. LT372140030001497825 |
| DNB bankas |  |  |
| Banko kodas 40100 |  | Nordea Bank AB Lietuvos skyrius |

Lazdijų rajono savivaldybės administracijos Generalinis direktorius

direktorius

Audrius Klėjus Andrejus Barinovas

(parašas) (parašas)

A. V.A. V.

**Lazdijų m. seniūnija Veisiejų seniūnija**

Vilniaus g. 1 Lazdijai, LT 67106 Santarvės g. 3 Veisiejai, LT 67340

Tel. (8 318) 51 497 Tel. (8 318) 56 185

El. p. vaida.gazdziauskiene@lazdijai.lt El. p. juozas rutkauskas@lazdijai.lt

Įstaigos kodas 188637713 Įstaigos kodas 188639493

A. s. LT404010042200158803 A. s. LT874010042200148839

DNB bankas DNB bankas

Banko kodas 40100 Banko kodas 40100

Lazdijų miesto seniūnė Veisiejų seniūnas

Vaida Gazdziauskienė Zenonas Sabaliauskas

 (parašas) (parašas)

A. V. A.V.